ნიტრიის მონასტერი
ნიტრიის მონასტერი — ერთ-ერთი უძველესი ქრისტიანული სამონასტრო ადგილი ეგვიპტეში, მდებარეობს ნიტრიის უდაბნოში. ძველი ეგვიპტის სამი მნიშვნელოვანი ქრისტიანული კერიდან ერთ-ერთი. მონასტერი დააარსა წმინდა ამონმა დაახლ. 325-330 წლებში. ქრისტიანი მომლოცველები ახლომდებარე ქალაქ ალექსანდრიიდან დიდი რაოდენობით სტუმრობდნენ ნიტრიას. სამონასტრო ცხოვრება ნიტრიაში შენელდა V-VI საუკუნეებში და VII საუკუნის შუა ხანებში საერთოდ გაქრა.